30.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 8727 της 15/24 Μαΐου 1975 (ΦΕΚ Β΄528) Περί συστάσεως Υπηρεσιακών και Πειθαρχικών Συμβουλίων παρά τω Ελεγκτικώ Συνεδρίω και συγκροτήσεως αυτών. ΄Εχοντες υπ’ όψει: 1)τον Ν. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.», εν συνδυασμώ προς το Β.Δ. 285/1972 «περί κωδικοποιήσεως εις ενιαίον κείμενον των ισχυουσών διατάξεων περί Πειθαρχικού Δικαίου των υπαλλήλων του Δημοσίου και των Νομικών Προσώπων Δημοσίου Δικαίου», 2)το άρθρον 1 του υπ’ αριθ. 869/1960 Β.Δ/τος περί τροποποιήσεως διατάξεων του από 29/31 Δεκεμβρίου 1954 Β.Δ. «περί κωδικοποιήσεως των περί Ελεγκτικού Συνεδρίου ισχυουσών διατάξεων» και αναμορφώσεως αυτού, 3)της παρ. 1 του άρθρ. 52 του από 29/31 Δεκεμβρίου 1954 Β.Δ/τος «περί κωδικοποιήσεως των περί Ελεγκτικού Συνεδρίου ισχυουσών διατάξεων», 4)την παράγρ. 3 του άρθρου ενδεκάτου του Ν.Δ. 3908/1958 «περί τροποποιήσεως και συμπληρώσεως των διατάξεων και Ελεγκτικού Συνεδρίου κλπ.» 5)την υπ’ αριθ. πρωτ. 8684 της 14 Μαΐου 1975 πρότασιν του Προέδρου του Ελεγκτικού Συνεδρίου, 6)το υπ’ αριθ. 19028 της 8 Μαΐου 1975 έγγραφον του Νομικού Συμβουλίου του Κράτους και 7)το γεγονός ότι δεν υφίσταται παρά τω Ελεγκτικώ Συνεδρίω οργανική θέσις επί βαθμώ 1ω, οι δε επί βαθμώ 2ω υπηρετούντες Διευθυνταί ανέρχονται εις δύο, αποφασίζομεν: Α.Συνιστώμεν παρά τω Ελεγκτικώ Συνεδρίω δύο Υπηρεσιακά και δύο Πειθαρχικά Συμβούλια ως κάτωθι: 1.Έν πενταμελές Υπηρεσιακόν Συμβούλιον αρμόδιον δια την κρίσιν των επί βαθμοίς 5ω έως 2ω υπαλλήλων ως και δια την προαγωγήν εις τον 5ον βαθμόν των επί βαθμώ 6ω υπλλήλων. 2.Έν Τριμελές Υπηρεσιακόν Συμβούλιον αρμόδιον δια την κρίσιν των λοιπών υπαλλήλων αυτού. 3.Έν Πενταμελές Πειθαρχικόν Συμβούλιον αρμόδιον προς κρίσιν των υπαλλήλων επί βαθμοίς 6ω έως και 2ω και 4.Έν Τριμελές Πειθαρχικόν Συμβούλιον αρμόδιον προς κρίσιν των λοιπών υπαλλήλων αυτού. (Ορίζεται ονομαστική σύνθεσις των κατά τ’ ανωτέρω συσταθέντων Υπηρεσιακών και Πειθαρχικών, δια το μέχρι 31 Δεκεμβρίου 1976 χρονικών διάστημα). Η παρούσα δημοσιευθήτω δια της Εφημερίδος της Κυβερνήσεως. 